**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2014 metus lengvatą juridiniams asmenims, kurie vykdo tam tikrą veiklą Klaipėdos miesto istorinėse dalyse – UAB „UOSTAMIESČIO VERSLAS“ (įm. k. 141512090), UAB „Klaipėda Tours“ (įm. k. 302822175) ir UAB „Tiltų baras“ (įm.k. 302573083)*.*

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą, veiklą, susijusią su menu ir dailiaisiais amatais Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191) patvirtintais NTM lengvatų teikimo tvarkos aprašais:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.4. p. – UAB „UOSTAMIESČIO VERSLAS“ (meno kūrinių galerijos veikla adresu Danės g. 9, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą, tvarkos aprašu:

2.1. UAB „Klaipėda Tours“ – tvarkos aprašo 2.4.7. p. (turizmo agentūros veikla adresu Turgaus g. 2-17, Klaipėda);

2.2. UAB „Tiltų baras“ – tvarkos aprašo 2.4.5 p. (lauko kavinės veikla adresu Tiltų g. 15, Klaipėda).

Asmenys atitinka Klaipėdos miesto savivaldybės tarybos sprendimu patvirtinto NTM lengvatų teikimo tvarkos aprašo keliamus reikalavimus ir pateikė visus nurodytus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, skatinančią turizmą, būtų suteikta mokestinė lengvata, tuo paremiant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Tarptautinių ryšių, verslo plėtros ir turizmo skyrius pateikė informaciją, kad UAB „UOSTAMIESČIO VERSLAS“ (įm. k. 141512090), UAB „Klaipėda Tours“ (įm. k. 302822175) ir UAB „Tiltų baras“ (įm.k. 302573083) atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtinto NTM lengvatų teikimo tvarkos aprašo keliamus reikalavimus.

Apskaitos skyriaus duomenimis visi minėti asmenys pradelstų mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „UOSTAMIESČIO VERSLAS“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 3568 Lt, už negyvenamąją patalpą, adresu Danės g. 9 – 2352 Lt (294.000 Lt mokestinė vertė vertė x 0,8 %). Lengvatos dydis 100 proc., t.y. **681,19 Eur,**

2.UAB „Klaipėda Tours“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 1960 Lt, už negyvenamąją patalpą – parduotuvę, adresu Turgaus g. 2-17 (245.000 Lt mokestinė vertė x 0,8 %). Lengvatos dydis - 50 proc., t.y. **283,83 Eur.**

3. UAB „Tiltų baras“ su prašymu pateikė 2014 metų NTM deklaraciją, perduotą Klaipėdos apskrities VMI, kurioje deklaravo NTM sumą 1148 Lt už negyvenamąją patalpą – mini barą, adresu Tiltų g. 15 (148.000 Lt mokestinė vertė x 0,8 %). Lengvatos dydis – 50 proc., t.y. **171,46 Eur**.

**6. Lėšų poreikis sprendimo įgyvendinimui.**

Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **1.136,48 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė paremti asmenis, vykdančius Klaipėdos miesto istorinėse dalyse veiklą, skatinančią turizmą ir veiklą, susijusią su menu ir dailiaisiais amatais Klaipėdos miesto istorinėse dalyse. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, 8 lapai.

Mokesčių skyriaus vedėjas Donatas Jeruševičius